ระเบียบกองทุนเพื่อความเสมอภาคทางการศึกษาว่าด้วยหลักเกณฑ์ในการตรวจสอบข้อมูลและการช่วยเหลือเด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาสผู้ขาดแคลนทุนทรัพย์ ผู้ด้อยโอกาสครอบครัวที่ขาดแคลนทุนทรัพย์และครู พ.ศ. ๒๕๖๑ โดยที่เป็นการสมควรกำหนดหลักเกณฑ์ในการตรวจสอบข้อมูลและการช่วยเหลือเด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ ผู้ด้อยโอกาสครอบครัวที่ขาดแคลนทุนทรัพย์ และครูอาศัยอำนาจตามความในมาตรา๕ วรรคสอง และมาตรา ๒๓ (๖) แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑ ประกอบกับมติคณะกรรมการบริหารกองทุนเพื่อความเสมอภาคทางการศึกษาในการประชุมครั้งที่ ๖/๒๕๖๑ เมื่อวันที่ ๒๔ กันยายน ๒๕๖๑ คณะกรรมการบริหารกองทุนเพื่อความเสมอภาคทางการศึกษาจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกองทุนเพื่อความเสมอภาคทางการศึกษาว่าด้วยหลักเกณฑ์ในการตรวจสอบข้อมูลและการช่วยเหลือเด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาสผู้ขาดแคลนทุนทรัพย์ ผู้ด้อยโอกาส ครอบครัวที่ขาดแคลนทุนทรัพย์ และครู พ.ศ. ๒๕๖๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในการดำเนินการเพื่อช่วยเหลือเด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ผู้ด้อยโอกาส ครอบครัวที่ขาดแคลนทุนทรัพย์ และครู ให้สำนักงานตรวจสอบหลักฐานแสดงตนตามกฎหมายว่าด้วยการทะเบียนราษฎรหรือหลักฐานอื่นใดที่ทางราชการจัดทำขึ้นหรือออกให้ หรือกำหนดให้ใช้ได้ และในกรณีที่ไม่มีหลักฐานดังกล่าวให้จัดให้มีการทำบันทึกแจ้งประวัติบุคคลตามแบบที่ผู้จัดการกำหนดเพื่อใช้เป็นหลักฐานแสดงตนของบุคคลดังกล่าวในกรณีที่เป็นเด็กและเยาวชนซึ่งขาดแคลนทุนทรัพย์หรือด้อยโอกาสผู้ขาดแคลนทุนทรัพย์ ผู้ด้อยโอกาส และครอบครัวที่ขาดแคลนทุนทรัพย์ให้จัดให้มีการรับรองข้อมูลการขาดแคลนทุนทรัพย์หรือด้อยโอกาสโดยเจ้าหน้าที่ของรัฐทั้งนี้ ตามหลักเกณฑ์ที่ผู้จัดการกำหนดข้อ๔ การขาดแคลนทุนทรัพย์และด้อยโอกาสให้พิจารณาตามเกณฑ์ ดังต่อไปนี้(๑)การขาดแคลนทุนทรัพย์และระดับความรุนแรง ให้พิจารณาจากข้อมูลรายได้และข้อมูลสถานะครัวเรือนโดยให้นำข้อมูลค่าครองชีพในแต่ละพื้นที่มาประกอบการพิจารณาด้วย(๒)การด้อยโอกาส ให้พิจารณาจากการประสบปัญหาความเดือดร้อนและได้รับผลกระทบในด้านเศรษฐกิจ สังคม การศึกษา สาธารณสุข การเมืองกฎหมาย วัฒนธรรม ภัยธรรมชาติ หรืออยู่ในพื้นที่ความไม่สงบหรือขาดโอกาสที่จะเข้าถึงบริการขั้นพื้นฐานของรัฐ หรือสมควรได้รับการช่วยเหลือเพื่อมนุษยธรรมตลอดจนประสบปัญหาที่ยังไม่มีองค์กรหลักรับผิดชอบ อันจะส่งผลให้ไม่ได้รับโอกาสทางการศึกษาที่เสมอภาคกับผู้อื่นรวมถึงการด้อยโอกาสลักษณะอื่น ๆ ที่คณะกรรมการประกาศกำหนดเพิ่มเติมข้อ๕ เพื่อประโยชน์ในการดำเนินงานอย่างมีประสิทธิภาพของกองทุนให้สำนักงานจัดทำระบบฐานข้อมูลเกี่ยวกับเด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ ผู้ด้อยโอกาสครอบครัวที่ขาดแคลนทุนทรัพย์ และครู โดยร่วมดำเนินงานกับหน่วยงานที่เกี่ยวข้องรวมทั้งให้พัฒนาหรือปรับปรุงระบบฐานข้อมูลเป็นระยะสำนักงานอาจใช้ระบบฐานข้อมูลตามวรรคหนึ่งประกอบในการตรวจสอบข้อมูลตามข้อ๓ ได้ตามความเหมาะสมข้อ๖ การช่วยเหลือเด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ ผู้ด้อยโอกาสครอบครัวที่ขาดแคลนทุนทรัพย์ และครู ให้ดำเนินการช่วยเหลือได้ตามรายการดังต่อไปนี้(๑)ค่าเล่าเรียน(๒)ค่าใช้จ่ายที่เกี่ยวเนื่องกับการศึกษา ซึ่งรวมถึงค่าใช้จ่ายในการเตรียมความพร้อมของเด็กเพื่อให้สามารถกลับเข้าสู่ระบบการศึกษา(๓) ค่าครองชีพ ซึ่งรวมถึงค่าเลี้ยงดูเด็กเล็กสำหรับครอบครัวค่าใช้จ่ายเดินทางมาเรียนและค่าอาหาร ค่าครองชีพระหว่างเรียนและค่าใช้จ่ายในการฝึกอบรม(๔)ทุนเพื่อการฝึกอบรม ซึ่งรวมถึงค่าใช้จ่ายในการจัดกิจกรรมฝึกอบรม หรือเข้ารับการฝึกอบรมหรือการพัฒนาตนเอง ของครู(๕)ค่าใช้จ่ายในการฝึกอบรมทักษะอาชีพสำหรับเยาวชนผู้ขาดแคลนทุนทรัพย์หรือด้อยโอกาสและผู้ขาดแคลนทุนทรัพย์หรือด้อยโอกาส(๖)รายการอื่น ๆ ตามที่สำนักงานกำหนดโดยความเห็นชอบของคณะกรรมการข้อ๗ เด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ ผู้ด้อยโอกาส ครอบครัวที่ขาดแคลนทุนทรัพย์ และครูจะได้รับการช่วยเหลือตามข้อ ๖ รายการใดรายการหนึ่ง หรือหลายรายการก็ได้ ทั้งนี้ ให้เป็นไปตามรายละเอียดโครงการที่กองทุนอนุมัติตามระเบียบว่าด้วยหลักเกณฑ์เงื่อนไข และลำดับความสำคัญในการจัดสรรเงินกองทุน และต้องคำนึงถึงความเหมาะสมของแต่ละกลุ่มเป้าหมายและพื้นที่ที่แตกต่างกันด้วยข้อ๘ ให้ผู้จัดการมีอำนาจกำหนดวิธีปฏิบัติต่าง ๆเพื่อให้เป็นไปตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้ผู้จัดการเสนอให้คณะกรรมการพิจารณาเพื่อวินิจฉัยชี้ขาดประกาศณ วันที่ ๒๘ กันยายน พ.ศ. ๒๕๖๑ประสาร ไตรรัตน์วรกุลประธานกรรมการบริหารกองทุนเพื่อความเสมอภาคทางการศึกษาพรวิภา/จัดทำ๒๗กุมภาพันธ์ ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๔๘ ง/หน้า ๘/๕ตุลาคม ๒๕๖๑